kombinácia liekov
Dobrý deň.Užívam Aspirin protect 100,Milurit 300,Ursomed 500 mg,Furon 40 mg.Chcem sa spýtat ci kombinácia týchto liekov je możná.Ďakujem za odpoveď
Dobrý deň,
ďakujeme za Vašu otázku.
Medzi liekmi Aspirin Protect a Furon bola pozorovaná klinicky závažná interakcia a viacero stredne závažných interakcií. V prípade, že Vám tieto lieky predpisujú rôzni lekári, je potrebné ubezpečiť sa, či majú informácie o všetkých užívaných liekoch.
Interakcia strednej závažnosti bola popisovaná aj medzi liekmi Furon a Milurit. Uvedená kombinácia vedie k zvýšeným koncentráciám urátov v sére a oxipurinolu v plazme. V prípade dlhodobej liečby sa odporúča pravidelne monitorovať rizikové parametre, čo je však na rozhodnutí ošetrujúceho lekára.
Medzi Vami uvedenými liekmi bolo pozorovaných viacero klinicky stredne závažných interakcií a jedna závažná interakcia, v dôsledku ktorých sa môže rôznym spôsobom ovplyvniť liečebný účinok. Uvedená kombinácia liekov je možná, ak je jeden ošetrujúci lekár inforomovaný o súbežne užívaných liekov. Dôležitý je v takomto prípade prínos liečby, ktorý prevažuje nad možnými rizikami vyplývajúcimi z liečby. Pokiaľ máte akékoľvek pochybnosti ohľadom liečby, je potrebné kontaktovať lekára.
S pozdravom
PharmDr. Patrícia Čečková